**Stoica Vlad – clasa a 10-a A**

**„Alexandru Lăpuşneanul”**

**Prima nuvelă istorică din literatura română**

**„Alexandru Lăpuşneanul” este una dintre cele mai cunoscute opere româneşti din perioada paşoptistă(1830-1860). Această era va rămâne în istorie ca începutul literaturii în România. Tinerii care au studiat în Franţa se vor întoarce în ţară unde vor forma o** efervescenţă culturală. Până la această perioadă literatura românească era aproape inexistentă. Pe durata generaţiei paşoptiste vor apărea multe gazete şi academii.

În prima etapă a generaţiei paşoptiste rolul de îndrumător îi va revine lui Ion Heliade Rădulescu. Astfel în 1837 acesta va spune „Nu e vreme de critică copii; e vreme de scris; să scrieţi cât veţi putea şi cum veţi putea”. În prima perioada(1830-1840) se vor remarca: Vasile Cârlova, Grigore Alexandrescu, Dimitrie Bolintineanu şi Cezar Bolliac.

Cea mai importantă perioadă va apărea odată cu „Dacia Literară” la 30 ianuarie 1840 sub conducerea lui Mihail Kogălniceanu. Manifestul literar va fi prezentat în articolul „Introducţie”, din prima ediţie a revistei „Dacia Literara”. Cele patru puncte principale sunt : întemeierea spiritului critic în literatura română pe principiul estetic: „Critica noastră va fi nepărtinitoare; vom critica cartea,iar nu persoana.” , unitatea limbii şi literaturii române : „ţălul nostru este realizarea dorinţii ca românii să aibă o limbă şi o literatură comună pentru toţi” , combaterea imitaţiilor şi a traducerii mediocre: „Dorul imitaţiei s-a făcut la noi o manie primejdioasă, pentru că omoară în noi duhul naţional. Această mînie este mai ales covârşitoare în literaturi[…]Traducțiile nu fac o literatură” şi promovarea temelor naţionale: „Istoria noastră are destule fapte eroice[…]pentru ca să putem găsi şi la noi sujeturi de scris, fără să avem pentru această trebuinţă să ne împrumutăm de la alte naţii.”. În această perioadă se vor remarca Vasile Alecsandri, Costache Negruzzi, Nicolae Bălcescu, Alecu Rusu, B.P. Haşdeu.

A doua perioadă a paşoptismului se suprapune cu apariţia romantismului în România în perioada a 2-a de dezvoltare a acestui curent în Europa, numită Biedermeier. Acest tip de romantism este unul accentuat pe elemente naţionale. Romantismul va apărea ca reacţie la clasicism în care operele erau accentuate pe rigoare, pe respectarea celor 3 unități, pe nobilime, pe echilibru şi raţiune, şi pe standardizare. Manifestul romantismului va fi prezentat în prefaţa operei „Cromwell” scrisă de V. Hugo în care acesta spune că în literatură nu există nici reguli, nici modele. Acest nou curent va fi caracterizat de înlocuirea rigorii sau raţiunii de sensibilitate, de antiteza dintre realitate şi aspiraţie, de aspiraţia de a cunoaşte, de mutarea acţiunii în trecut sau viitor şi în nocturn, de înlocuirea limbajului clasic cu unul care conţine şi element din afară sferei nobilimii, de prezenţa iubirii imposibile, a esteticii urâtului şi a singurătății. Marile teme vor fi reprezentate de istorie, folclor, de natură ca o proiecție a sentimentelor şi de cadru şi sentiment.

**Costache Negruzzi este unul dintre reprezentanţii de seamă ai perioadei paşoptiste. Acesta este învăţat cu stilul romantismului după traducerea operelor lui Victor Hugo. Urmând sfaturile lui Mihail Kogălniceanu acesta va citi cronicile române. Acesta va scrie diferite nuvele istorice precum : „Sobieski şi românii”, „Regele Poloniei şi Domnul Moldaviei” şi „Cântec vechi”.**

**O altă nuvelă romantică şi istorică este „Alexandru Lăpuşneanul” care a apărut în primul număr al revistei „Dacia Literară”.**

**Nuvela este o specie a genului epic cu un număr relativ mare de personaje, cu o acţiune bine închegată, cu o intrigă foarte bine precizată, cu un conflict centrat protagonist, de dimensiuni mai mici ca romanul, dar mai mare ca povestirea şi cu un singur protagonist.**

**Caracterul istoric este dat de asemănarea cu cronica „Letopiseţul Ţării Moldovei” scrisă de Grigore Ureche şi cu „Letopisețul Țărîi Moldovei de la Aaron Vodă încoace” scrisă de Miron Costin.**

**Tema nuvelei este a doua domnie a lui Alexandru Lăpușneanul în Moldova dintre anii 1564-1569. Titlul este dat de protagonistul operei care devine personaj eponim.**

**Acţiunea poate fi împărţită în momentele subiectului. Astfel primul capitol va debuta direct cu intriga. Alexandru Lăpuşneanul se întoarce la conducerea Ţării Moldovei cu ajutor turcesc. Acesta este întâmpinat de boieri care îi vor spune că „norodul nu te vrea”. Acesta le răspunde zicându-le: „Daca voi nu mă vreţi, eu vă vreu”. Această replică va reprezenta motto-ul capitolului. Aceste întâmplări sunt menţionate şi în cronica lui Grigore Ureche, însă replica este diferită : „De nu mă vor, eu îi voiu pre ei şi de nu mă iubesc, eu îi iubescu pre dânşii şi tot voiu merge, ori cu voie, ori fără voie”. În nuvelă Negruzzi îi păstrează pe Veveriţă, Moţoc, Spancioc şi Stroici, însă în cronică aceştia fug în Polonia la Liov împreună cu Tomşa, unde sunt ucişi la ordinul lui Alexandru Lăpuşneanul. O altă modificare adusă este introducerea personajului Stroici care nu se regăseşte în cronică. Costache Negruzzi îl va păstra pe Moţoc, care îl va face pe Alexandr Lăpuşneanul mult mai puternic în comparaţie cu acesta.**

**Capitolul al doilea va face parte din desfăşurarea acţiunii. Lăpuşneanul începe să se răzbune pe boieri prin incendierea cetăţilor, prin confiscarea averilor şi prin uciderea şi spânzurarea boierilor „la cea mai mică greșeală dregătorească, la cea mai mică plîngere ce i s-arăta”. Aceste evenimente sunt adevăruri istorice pentru că sunt menţionate în capitolul „Când au răsipit Alexandru vodă cetăţile din Ţara Moldovei”. Acesta va purta o discuţie cu Ruxanda care îi va spune că trebuie să se oprească din crime. Aceasta a fost şocată de replica dată de soţia unui boier ucis :„Ai să dai seamă, doamnă! îmi zise, că lași pre bărbatul tău să ne taie părinții, bărbații și frații… Uită-te, doamnă, acesta-i bărbatul meu, tatăl copiilor acestora, care au rămas săraci! Uită-te!“ care prin prima propoziţie va da motto-ul capitolului al doilea: „Ai să dai seama, Doamnă!”. Lăpuşneanul îi spune că se va opri, dar mâine acesta îi va da un „leac de frică”, acest element urmând să fie o ancoră pentru operă. Discuţia cu Ruxanda reprezintă o ficţiune al lui Negruzzi, cu scopul de a scoate în evidenţă antiteza dintre cruzimea domnitorului şi blândeţea soţiei.**

**Capitolul al treilea va încheia desfăşurarea acțiunii şi va conţine punctul culminat multiplu. Domnitorul merge la biserică unde se închină şi sărută icoanele. După acesta Lăpuşneanul va avea un discurs adresat boierilor:** **„Boieri dumneavoastră! De la venirea mea cu a doua domnie și pînă astăzi, am arătat asprime către mulți; m-am arătat cumplit, rău, vărsînd sîngele multora. Unul Dumnezeu știe de nu mi-a părut rău și de nu mă căiesc de aceasta; dar dumneavoastră știți că m-a silit numai dorința de a vedea contenind gîlcevirile și vînzările unora și altora, care ținteau la răsipa țării și la peirea mea[…]Să trăim de acum în pace, iubindu-ne ca niște frați[…]Iertați-mă, oameni buni și boieri dumneavoastră!”. Această adresare este remarcabilă din punctul de vedere al disimulării arătate de către domnitor.**

**Ospăţul de la palat, unul dintre punctele culminante, va arăta cel mai bine caracterul de tiran, răzbunător al lui Lăpuşneanul. La comanda lui 47 de boieri vor fi ucişi de mercenari, în timp ce el râdea. Acest fapt sugerează că Lăpuşneanul nu are nici o remușcare după ce a făcut. Aceste evenimente sunt prezentate şi în cronica lui Grigore Ureche în capitolul „Cându au omorât Alixandru vodă 47 de boieri”. Moţoc va fi ucis după ce mulţimea adunată îi va cere capul. Aceştia au strigat : „Capul lui Moțoc vrem!”,replica ce va deveni motto-ul acestui capitol. Acest eveniment reprezintă unul dintre punctele culminante. Uciderea lui Moţoc are ca sursă de inspiraţie cronica lui Miron Costin unde este prezentată uciderea boierului Batişte Veveli. Capitolul se sfârșește cu un moment ce face parte din punctul culminant multiplu: arătarea leacului de frică: piramida formată din trupurile celor 47 de boieri. Nicolae Manolescu spune despre aceste evenimente că „au aceiaşi raţiune documentară ca în întreaga proză scrisă de romantici; caracterul ilustrativ este evident”(1). Ritualul piramidei reprezintă un adevăr istoric în cultura mongola, însă acest eveniment nu este menţionat în cronici. Astfel acest „leac de frică” este de fapt o prelucrare a realităţii făcută de Negruzzi.**

**Capitolul al 4-lea prezintă un deznodământ în forţă al operei „Alexandru Lăpuşneanul”. Saltul în timp („Patru ani trecuseră de la scena aceasta”) reprezintă o încălcare a regulii celor 3 unităţi. Acesta devine foarte bolnav şi decide să se călugărească la mânăstirea Slatina. După ce domnitorul nu se mai trezeşte preoţii hotărăsc să îi dea numele de călugărie „Pasie”. Aceste evenimente sunt adevărate, ele fiind menţionate şi în cronica lui Grigore Ureche în capitolul „De moartea lui Alixandru vodă Lăpușneanul, 7076 (1568)”, singura diferenţă fiind că acesta este numit „Pahomie”. Lăpuşneanul se trezeşte de frică să nu fie omorât şi le zice celor din jur că „ de mă voi îndrepta, pre mulți am să popesc și eu!”. Ruxanda acceptă sfatul boierilor de a-l otrăvi. Rolul de a îl omorî revine acum boierilor patrioţi: Stroici şi Spancioc. Scena otrăvirii este una foarte brutală, specifică romantismului: „Durerile creșteau. Otrăvitul se zbuciuma în convulsii”. Astfel conjuncția forțelor binelui reușesc să înfrângă răul suprem:pe Alexandru Lăpușneanul. Acest eveniment este menţionat în cronica lui Grigore Ureche ca una din cele doua posibilități ale morţii sale, singura diferenţă fiind că Ruxanda i-a dat otrava de frică ca „tiranul” să nu se trezească. Sfârșitul este unul specific cronicilor în care se menționează locul morții. Totodată acest final asigură simetria cu incipitul operei.**

**Personajul principal și eponim Alexandru Lăpuşneanul este domnitorul Moldovei în perioada prezentată de operă. Acesta este un personaj romantic cu trăsături excepţionale în situaţii excepţionale: venirea la tron în ciuda avertismentului boierilor, dorinţa acestuia de răzbunare, crimele extrem de sângeroase şi moartea prin otrăvire. În operă singurele detalii despre portretul fizic al acestuia se referă la vestimentaţie:”** **Purta corona Paleologilor și peste dulama poloneză de catifea roșie, avea cabanița turcească”.Acesta îşi arată încă de la început caracterul de tiran când le zice boierilor că nu îl interesează părerea lor: „Dacă voi nu mă vreţi, eu vă vreu.”. Acesta este vindicativ, sângeros după ce începe să ucidă boieri la cea mai mică greşeală. Lovitura prin care Lăpuşneanul îşi arată abilitățile de disimulare şi caracterul malefic este acela în care îi ucide pe cei 47 de boieri după ce în acea dimineaţă fusese la biserică. Chiar dacă domnul românesc era alături de Dumnezeu, diferenţa dintre închinarea la icoane şi asasinarea boierilor combinată cu amuzamentul acestuia faţă de aceste evenimente amplifică cruzimea şi caracterul vindicativ al acestuia. Totodată acest moment arată lipsa de remuşcare. O bună cunoaştere a artei manipulării îl va ajuta pe acesta să îl convingă pe Moţoc că l-a iertat. Acesta îi va face pe Lăpuşneanul să pară mult mai puternic în trăsăturile pe care le avea şi el. Acesta are o inteligenţă diabolică când îl dă pe Moţoc mulţimii pentru a-i calma. Chiar şi pe patul morţii „tiranul” rămâne la fel de violent dorind să îi lovească pe cei din jur, zicându-le „Eu nu sunt călugăr, sunt domn!”. Acesta va primi o moarte foarte dureroasă pe seama faptelor săvârşite de acesta. În relaţia cu soţia sa el este impulsiv, acesta enervându-se când ea a încercat să se implice în conducerea ţării: „Muiere nesocotită! strigă Lăpușneanul sărind drept în picioare și mîna lui, prin deprindere, se răzăma pe junghiul din cingătoarea sa; dar îndată, stăpînindu-se, se plecă și, rădicînd pre Ruxanda de jos:”.**

**Specific romantismului Ruxanda se află în antiteză cu acesta. Aceasta are origini nobile şi se căsătoreşte cu Lăpuşneanul pentru ca acesta să „nu mai atragă inimile norodului în care via încă pomenirea lui Rareş”. Aceasta „ar fi voit să-l iubească, dacă ar fi aflat în el cît de puțină simțire omenească.”.Ea este blândă şi milostivă când încearcă să îl facă pe soţul său, Alexandru Lăpuşneanul, să oprească crimele. În schimb ea primeşte un „leac de frică”: piramida. La vederea acesteia ea se înspăimântă în timp ce domnitorul îi spune că „Femeia tot femeie; în loc să se bucure, ea se sparie. Și luînd-o în brațe, o duse în apartamenturile ei. Apoi înturnîndu-se iarăși în sală, găsi pre căpitanul de lefecii și pre armașul așteptîndu-l.”. Finalul surprinde prin acceptarea doamnei de a îl otrăvi pe soţul ei.**

**Spancioc şi Stroici, cei care vor duce la sfârşit otrăvirea acestuia, reprezintă tipul boierilor pământeni patrioţi. Asemenea Ruxandei aceştia se află în antiteză cu domnitorul.**

**Moţoc este unul dintre personajele care au trăsături asemănătoare cu ale lui Alexandru Lăpuşneanul. Aceasta este tipul lingușitorului şi a boierului intrigant. Domnitorul va spune despre acesta că este „învechit în rele” şi trădător.**

**În această operă îşi face apariţia pentru prima oară în literatura românească şi personajul colectiv reprezentat de mulţime. Naratorul îi va caracteriza direct când va spune „Prostimea rămase cu gura căscată”. Uşurinţa în manipularea lor este dată de scena în care toţi încep să ceară capul lui Moţoc după ce o persoană a zis: „Capul lui Moțoc vrem!”.**

**Caracterul romantic este dat şi de prezenţa elementelor specifice curentului. Specific romantismului tema este una istorică iar descrierile au o „culoare locală”,specifică atmosferei medievale preluată din cronică, în descrierea vestimentaţiei domnitorului şi a Ruxandei în care predomină aurul ca însemne ale celor aleşi şi ale puterii. Un alt element ce ajută la refacerea culorii locale este dată de folosirea arhaismelor şi regionalismelor: „armaş”, „vodă” , „pre”, „proşti”. Hiperbola este altă trăsătură prezentă în text prin scena piramidei şi a otrăvirii. Un alt element specific romantismului este prezenţa personajelor aparținând tuturor straturilor sociale: domnitor, boierimea, ţărănimea(reprezentată de mulţime). Încălcarea regulii celor 3 unităţi este vizibilă în ultimul capitol în care opera avansează cu 4 ani şi în al treilea capitol unde apare un alt plan, cel al mulţimii. Atmosfera este una sumbră, specifică liniştii dinaintea furtunii.**

**În ciuda prezenţei elementelor romantice, în operă se regăsesc şi elemente clasice. Această calitate este specifică paşoptismului. Una dintre trăsăturile clasic este dată de structura operei care prezintă 4 capitole, care poartă un motto semnificativ, şi o simetrie între primul capitol şi ultimul capitol. Un alt element clasic este prezenţa unui model reprezentat de boierii patrioţi care pot fi considerați o hiperbolizare a patriotismului.**

**Viziunea narativă este omniscientă, predominant obiectivă cu câteva excepţii( „această deşănţată cuvântare” , „tiran”, „nenorocitul domn”, „ticălosul boier”). Metodele narative sunt : înlănţuirea, alternanţa, care ajută de la trecerea la un plan narativ la altul, pauza descriptive care ajută la formarea „culorii locale” şi analepsa care permite descrierea Ruxandei.**

**„Alexandru Lăpuşneanul” va rămâne în istoria literaturii române ca prima nuvelă. G. Călinescu afirmă: „Numele lui C. Negruzzi este legat de obicei de nuvela istorică «Alexandru Lăpușneanul», care ar fi devenit o scriere celebră ca și «Hamlet«» dacă literatura română ar fi avut în ajutor prestigiul unei limbi universale“.**

**Surse folosite**

|  |  |
| --- | --- |
| **Constantin Negruzzi** | **http://ro.wikipedia.org/wiki/Constantin\_Negruzzi** |
| **Introducție la "Dacia literară"** | **http://ro.wikisource.org/wiki/Introduc%C8%9Bie\_la\_%22Dacia\_literar%C4%83%22** |
| **Dacia Literară** | **http://ro.wikipedia.org/wiki/Dacia\_literar%C4%83** |